user
Waxaad sheegtaa faa’iidooyinka Saliida Saytuunka iyo  sida loogu qurxiyo jidhka & Timaha ?


assistant
Saliida olive ama saliida saytuunka waxa ay ka baxdaa waddama bariga dhexe ama waddama cimilada kulul leh. Saliida olive oil waa mid markeeda hore Quraani ah oo Allah (swt) ku xusay geedkeeda Kitaabka Quraanka Kariimka ah iyo waliba waa mid Sunnada Nabigeena suuban (scw ) aad uugu dahab ah. Waxtarkeedana aan halkan lagu soo koobi karin habka Rasuulka (scw) iyo asxaabtii Allah ka raali noqdee ay uuga faa´iidaysan jireen. Wanaaga ay geedkan zayntuunka (olive) waxa uu Allah (swt) kaga hadlaya suuradahan [surah at-Teen; 95: 1-2], surah al-An’am; 6: 99, 141, surah an-Nahl; 16: 11, surah an-Nur; 24:35, surah al-Mu’minun, surah at-Tin; 95: 1, and surah Abasa; 80: 29.

Haddana markale waxa uu Allah (Ta’cala) ku xusay geedka zaytuunka aayadan: [23:20], (24:25)

Saied Al-Ansari Allah ka raali ahaadee wuxuu Nabiga (scw) ka soo wariyey in uu yidhi: Cuna, kuna duuga jidhkiina markaad heshaan maadama uu yahay geed barakaysan. (At-Tirmidhi, Ibn Maja)

Khalid Bin Sa´d Allah ka raali ahaadee waxa uu yidhi: Waxaan imid Madiinah aniga iyo Ghalib Bin Al Jabr. Kadibna Ghalib ayaa aad u xanuunsaday intii aan safarka ku jirnay. Kadib waxaa noo imid Ibn Abi Atiiq, kadibna waxa uu noo sheegay in Caisha (Allah ka raali ahaadee ),in ay tidhi Nabiga (scw) waxa uu nabaray daawo. Daawadaas oo ah midhaha Kalonji. (xabasuuda). Waxa uu yidhi Khalid Bin Sacad (Allah ka raali ahaadee ) waxa aan burburinay dhawr midh oo midhaha ah kadibna waxaan ku darnay saliida zaytuunta. Kadibna waxa aan Ghalib siinay , kadibna halkaas buu Allah (swt) Ghalib ku caafiyey.

Maxaa ku jira saliidan caafimaad?
Waxa ay qani ku tahay dufanka jidhka u fiican een cholesterol ka xun lahayn, vitaminer.
• Vitamin A iyo E oo aad u sareeya
0 carbohydrates
0 proteins
100% fat of which 80% is an unsaturated fat (the healthy fats) and 10-15% is polyunsaturated
High content of antioxidants, phenol, polyphenol, phenolic acids, hydrocarbons

Saliida saytuunka waliba waa saliida uuga soo dhaw dufan ka dabayciga ah ee uu Allah jidhkeen ku abuuray. Sidaa darteed bay saliidan cunideeda iyo isticmaalka maqaarkuba dahab u yahay. Waxa kale oo ay qani ku tahay inay ay leedahay maado ka qayb qaadata dib u dhisida maqaarka, waxayna jidhka ka difaacda la dagaalanka free redicals oo ah waxyaabo sun ah. Waxa kale oo ay saliidani cajiibku tahay in ay jidhka qaboojiso sida marka uu jidhku hafeefanayo, ama cadceedu soo gubto, in ay maqaarka qaboojiso. Waxaa loo siticmaali karaa in ay jidhka qaboojiso xiliga xumadi jirto. Waxaa kale oo loo isticmaali kara marka uu madaxa ama dimaha guntoodu qalasho oo toxob/ agool gunta madaxu yeesho in lagu qooyo wasakhdana lagaga suuliyo. Haddii inta layara diiriyo saliida saytuunka timaha aflaaqada leh ama dhaawucu gaadhay la mariyo way caawinaysaa.

Noocee baa saliida uugu fiican?
Saliidan qaarkood waxaa ku qoran cold pressed oo ah si qabow baa loo tuujiyey, qaarkood waxaa ku qoran pure oo ah in wax kale lagu darin ama 100 % organic oo ah 100% si dabayci ah bay u baxday iyadoon wax geedaha carbiya lagu mudin. Haddaba nooca uugu fiicani waa inay tahay 100% organic and pure.

Saliida saytuunka marka aad soo iibsanaysid soo iibso mid dhalada ay ku jirtaa tahay dhalo madow ku jirta. Ula jeedaduna waxa ay tahay saliidan quality geedu waxa uu waara marka lagu kaydiyo shay madow, lana dhigo meel qabow oo madow. Hanna cunin ama isticmaaliin saliid in badan dhacsanayd waayo waxtarkeedii baa dhacay oo cilad bay keeni kartaa.

Xagga cuntada
Marka cuntada lagu darsanayo waxaa inta badan ay idhaahdaan cilmi baadhayaasha caafimaad in saliidu ayna ku fiican nayn in wax lagu kariyo ama lagu shiilo. Dabka aadka u kululi waxa uu ukeenayaa saliida saytuunka in uu nusqaamiyo waxtarkeedii, marka uu wax tarku nusqaamo waxaa dhici karta in wax kale isku badalo. Sidaa darteed ayey saliidani ku fiican tahay in lagu daro marka cuntada dabka laga soo dhigo ama waxyaabo kale oon dab u baahnayn lagu darsan karo.

Xagga ka hortaga cudurada ama daawaynta cudurada
Waxaa saliida saytuunka looga hortagi karaa cudurrada wadna, maadama ay saliidu hoos u dhigayso triglyceride ka dhiiga iyo waliba ka hortaga HDL cholesterol ka xun ( LDL) ee xididada dhiiga subag jufan ku noqda. Waxa ay saliidan hoos markaa u dhigaysaa cholesterol (LDL) xun iyadoon hoos u dhigayn cholesterol (HDL) ka fiican . Haddii uu cholesterol ka xun iyo triglyceride ka dhiigu ay bataan waxa ay keeni karaan cudurada ku dhaca wadna iyo agagaarkiisa iyo in ay curuuqda dhiigu isla xidhaan dufan awgeed. Ciladahaas oo keeni kara xididada guntama ama wadnna istaag ama madaxa oo dhiig ku furmo iwm.